Diari Oficial de la Generalitat Valenciana


Sumari del DOGV 4553, del 28-07-2003 (2003/8701)

ORDE de 14 de juliol de 2003, del conseller de Justícia i Administracions Públiques, per la qual es nomenen funcionaris de carrera del grup D, sector administració general, els aspirants que han superat el procés selectiu previst en el Pla d'Ocupació del Personal del Col·lectiu de Telefonistes de l'administració del Govern Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4553

Data del DOGV
:   28-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8701


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 14 de juliol de 2003, del conseller de Justícia i Administracions Públiques, per la qual es nomenen funcionaris de carrera del grup D, sector administració general, els aspirants que han superat el procés selectiu previst en el Pla d'Ocupació del Personal del Col·lectiu de Telefonistes de l'administració del Govern Valencià. [2003/X8701]
  
Per Resolució de 25 de juny de 2003, de la Direcció General de Funció Pública, DOGV núm. 4539, de 08.07.2003, es disposa la publicació de l'Acord de 20 de juny de 2003, del tribunal qualificador del pla d'ocupació del personal del col·lectiu de telefonistes, amb el resultat final obtingut pels participants.
  
De conformitat amb el que establix l'apartat 11 de l'Acord de 5 de març del 2002, del Govern Valencià, DOGV núm. 4207, d'11.03.2002, pel qual es va aprovar el mencionat pla d'ocupació i en exercici de les competències atribuïdes en l'article 27 de la Llei de la Funció Pública Valenciana, resolc:
  
Primer
  
Nomenar funcionaris de carrera del grup D, sector administració general, de l'administració del Govern Valencià, els aspirants que es relacionen en l'annex I de la present Orde, amb efectes econòmics i administratius del dia 15 de setembre de 2003, i respectar la situació administrativa i classe de destinació que a cadascun dels interessats corresponga, conforme al que preveu l'apartat 13 de l'Acord.
  
Segon
  
L'acte de presa de possessió, a què queda convocat tot el personal que es relaciona en l'annex I d'esta resolució, tindrà lloc el dia 15 de setembre de 2003 en les hores i seus que s'indiquen en l'annex II.
  
Tercer. Recursos
  
La present orde posa fi a la via administrativa i contra esta cap interposar recurs de reposició, amb caràcter potestatiu, davant el mateix òrgan que l'ha dictat, en el termini d'un mes a partir de l'endemà de la publicació; de conformitat amb els articles 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Si no es recorre en reposició i d'acord amb el que disposen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la present orde.
  
València, 14 de juliol de 2003
  
El conseller de Justícia i Administracions Públiques,
  
VÍCTOR CAMPOS GUINOT
  
ANNEX II
  
L'acte de presa de possessió a què queda convocat tot el personal relacionat en l'annex I de la present Resolució, tindrà lloc el dia 15 de setembre de 2003, a les 12 hores, a les següents seus:
  
a) Direcció Territorial de la Conselleria de Justícia i Administracions Públiques a Alacant, c/ Doctor Gadea, núm. 10, 2a, 03294 Alacant, els qui tinguen destinació en la citada província.
  
b) Direcció Territorial de la Conselleria de Justícia i Administracions Públiques a Castelló, c/ Major, núm. 78, 12725 Castelló, els qui tinguen o hagen obtingut destinació en la citada província.
  
c) Servici de Selecció i Provisió de la Direcció General de Funció Pública de la Conselleria de Justícia i Administracions Públiques, c/ Miquelet, núm. 5 (2 pis), 46958 València, els qui tinguen o hagen obtingut destinació en la citada província.
  
El personal excedent haurà de prendre possessió a la província del domicili que figure en la instància de participació del present procés de funcionarització.